User:Manventure 577/sandbox

KUKABILIANA NA WANYAMA HATARISHI. Maisha ya mwanadamu yamekuwa yakiingiliana na mfumo wa ikolojia kwa Wanyama na mimea. Lakini kwenye kundi la Wanyama wapo Wanyama salama kwa Maisha ya binadamu na Wanyama hatarishi katika usalama wa mwanadamu. Mfano wa Wanyama hatari Zaidi ni nyoka, simba, chui, tembo, mamba, na wengine wengi. Je, umewahi kujiuliza siku ukakutana na simba? Njia gani utatumia kujinusuru? Makala hii inaangazia orodha ya Wanyama (viumbe) hatari na njia bora na salama katika kukabiliana nao. TEMBO. Unaweza kujiuliza inakuwaje tembo ni mnyama hatari? Tembo ni Rafiki wa mazingira na Rafiki wa binadamu pia. Lakini pale wanapofanyiwa vurugu au kuhatarisha usalama wao hubadilika na kuwa viumbe hatari sana kwenye usalama wa mwanadamu. Tembo anaweza kuharibu mazao, nyumba za makazi na hata mashamba kwa ujumla. Jinsi ya kujizuia na hatari ya tembo. a)	Usipige kelele maeneo ambayo tembo hupendelea kupita na kwenye makazi yao pia. Tembo ni Wanyama ambao hawapendi aina yoyote ya kelele. Iwe muziki, kelele za gari, sauti kubwa yote haya tembo huchukia. Hivyo usipige kelele karibu na tembo. b)	Kama ukiwa kwenye gari na lipo mwendo basi simamisha gari yako. Tembo akiona gari inatembea hasa kumkaribia huwa anajua ni adui anamshambulia. Kuliko kusubiri balaa lake la kupindua magari ni heri Zaidi kusimama na kusubiri hadi apite ndiyo muendelee na safari. c)	Kama unakimbizwa na tembo, usikimbie katika mstari mnyoofu. Hii ni kwa sababu tembo ana kasi kubwa sana akiwa anakimbia. Kwa namna hiyo hautoweza kumshinda kasi, ila ukimkimbia kwa kukata kona unaweza kumkwepa na kumuacha mbali na ukawa umebaki salama.

NYOKA. Zipo aina nyingi sana za nyoka duniani. Nyoka wenye sumu ndiyo wanaoongoza kwa idadi. Kwa maana hii tahadhari kubwa sana inahitajika. Mfano wa nyoka wenye sumu ni pamoja na kobra, koboko, black mamba, na wengine wengi. Hapa tutazungumzia kwanza kujihadhari na nyoka kwa ujumla kisha hapo mbele tutaangazia nyoka mmoja mmoja kwa undani wake. Njia za tahadhari katika kukabiliana na nyoka kwa ujumla ni pamoja za zifuatazo; a)	Kata na kufyeka majani marefu yanayoweza kuzunguka makazi. Nyoka hupendelea kukaa kwenye majani marefu kwa sababu ya kujilinda na kujificha. Lakini pia kuzaliana. Hivyo kufyeka majani kutasaidia kuua mazalia ya nyoka na kuzuia kuweka makazi. b)	Vaa nguo ambazo zinafunika mwili uwapo maeneo ya porini au mbugani. Kuna nyoka wengine hurusha mate ya sumu umbali wa mita kadhaa kutoka alipo ikiwa ni njia ya kujihami. Kwa kuvaa nguo za kufunika mwili inasaidia ile sumu isigusane na ngozi ikiwa nyoka atatema sumu au ukipita mahali ambapo sumu ya nyoka imebakia. c)	Kuvaa viatu vigumu na pia virefu mfano wa viatu vya shamba kama unafanya kazi na kushinda porini. Viatu vigumu vinasaidia kama umemkanyaga nyoka kwa bahati mbaya basi anapojihami hatoweza kukugonga kwa meno yake sababu ya viatu vigumu. d)	Nyoka wanaopendelea kukaa juu ya miti. Ni heri kuvaa kofia ngumu ikiwa unapita maeneo yenye miti mingi na misituni pia. Hii inasaidia hata nyoka anapokurukia kama kudhuru basi hawezi kukugusa moja kwa moja.

SIMBA Huwa mara nyingi hatari ya kukutana na simba inatokea porini au mbugani. Ni mara chache sana simba kuvamia makazi ya watu, japo ripoti zinaonesha bado uvamizi wa simba kwenye makazi ya watu bado upo. Unapokuwa porini au mbugani kwa ajili ya utalii au shughuli nyingine njia zifuatazo zinaweza kukusaidia kukwepa uvamizi wa simba. a)	Usiende kwenye choo kilicho karibu na kambi. Kama mnajenga choo cha mud abasi kisiwe karibu na mahema ya kulala. Wanyama huvutiwa na harufu ya mkojo, hivyo kutoa haja ndogo karibu na kambi za malazi ni hatarishi kwani inavutia Wanyama kufika au kupita eneo husika. b)	Usitoke kwenye hema wakati wa usiku au mchana unapobakia mwenyewe. Simba hupendelea kutulia n ahata kucheza na familia yake karibu na maeneo yenye vitu kama miti, majengo, vichuguu na mengineyo. Jambo muhimu la kufahamu ni kuwa simba huwa wanaona vitu vyenye maumbo makubwa pekee. Mfano, ukiwa ndani ya gari yeye ataona gari pekee, ukiwa ndani ya hema yeye ataona hema. Hivyo, tulia ndani kwa utulivu kama upo maeneo yenye uwepo wa simba. c)	Ukiwa mbugani tunza na ficha mali zako. Simba ana tabia ya kupumzika anapoona sehemu yenye ahueni, kwa mfano begi la nguo. Pia, simba hung’ata na kuchana kwa meno na kucha mizigo ikiwa ni sehemu ya harakati zake za kutafuta chakula au kitoweo.

....